18/08/2015 | Administración LocalMunicipal
As Pontes de García Rodríguez
Secretaría
Delegación da presidencia efectiva das comisións informativas

Por Decreto nº 1362/2015, do 4 de agosto, a alcaldesa en funcións, Siena Franchino O'shea ditou a resolución (asinada tamén polo oficial maior, na súa condición de fedatario) que se transcribe a continuación: “ANTECEDENTES DE FEITO O día 24/05/2015 tiverón lugar as eleccións municipais, convocadas mediante Real decreto 233/2015, do 30 de marzo (BOE nº 77, do 31 de marzo). A sesión constitutiva da Corporación Municipal, e na que se procedeu á elección de alcalde, tivo lugar o 13/06/2015. Na sesión extraordinaria urxente, de data 17/07/2015, o Pleno do Concello tomou coñecemento de varias resolucións da Alcaldía relativas á organización municipal, e o dito órgano colexiado adoptou varios acordos de tipo organizativo, entre eles o da creación das comisións informativas. En data 17/07/2015 a voceira do grupo político municipal de BNG-AA comunicou os titulares e suplentes nas comisións informativas que lle corresponden ao dito grupo, e o 22/07/2015 fixo o propio a voceira do grupo político municpal Xunt@s por As Pontes. Pola súa vez, a voceira do grupo político municipal do PSdeG-PSOE presentou un escrito o 27/07/2015 efectuando igual trámite. O grupo político municipal Mixto está formado por un único concelleiro, pertencente ao Partido Popular. O día 31/07/2015 tivo lugar a sesión constitutiva das diversas comisións informativas permanentes, das comisións informativas especiais e da Comisión Especial de Contas. En cada unha delas efectuouse a correspondente proposta a prol da persoa que desempeñaría a presidencia efectiva. FUNDAMENTOS LEGAIS A Lei 7/1985, do 2 de abril, reguladora das bases de réxime local (LRBRL), no seu artigo 21.1. c) e 21.3 refirese a competencia do alcalde para convocar e presidir órganos municipais, así como á posiblidade de delegar tal facultade, a excepción das sesións do Pleno e da Xunta de Goberno Local. O artigo 125. a) do Regulamento de organización, funcionamento e réxime xurídico das entidades loais, aprobado polo Real decreto 2568/1986, do 28 de novembro, determina que a presidencia efectiva das comisións informativas poderá ser delegada en calquera membro da Corporación, a proposta da propia Comisión, logo da correspondente elección efectuada no seu seo. O titular da Alcaldía, a través de Decreto nº 1353/2015, do 30 de xullo, por mor das vacacións, designou á primeira tenente de alcalde, María Montserrat García Chavarría, como substituta do alcalde dende o día 1 ao día 10 de presente mes de agosto, ambos os dous incluídos. Á vista dos antecedentes e fundamentos xurídicos citados, a través do presente Decreto, RESOLVO: 1º) Delegar no concelleiro Antonio Alonso Román a presidencia efectiva da Comisión Informativa de Facenda, Patrimonio, Urbanismo e Servizos.2º) Delegar no concelleiro José Alén Álvarez a presidencia efectiva da Comisión Informativa de Réxime Interno e Recursos Humanos.3º) Delegar na concelleira María Montserrat García Chavarría a presidencia efectiva da Comisión Informativa de Atención, Participación Cidadá e Desenvolvemento Local.4º) Delegar no concelleiro Antonio Lourés Rebolo a presidencia efectiva da Comisión Informativa de Infraestruturas.5º) Delegar no concelleiro Jesús Tembrás Martínez a presidencia efectiva da Comisión de Deportes e Xuventude.6º) Delegar no concelleiro Antonio Alonso Román a presidencia efectiva da Comisión Especial de Contas.7º) Delegar no concelleiro Antonio Alonso Román a presidencia efectiva da Comisión Informativa Permanente do Patrimonio Histórico.8º) Delegar na concelleira Ana María Pena Purriños a presidencia efectiva da Comisión Informativa Especial de Análise para o Desenvolvemento do Lago das Pontes.9º) Delegar no concelleiro Antonio Alonso Román a presidencia efectiva da Comisión Informativa Especial para o seguimento da tramitación e aprobación do Plan Xeral de Ordenación Municipal (PXOM). 10º) Notificar esta resolución a cada unha das persoas designadas.11º) Dar conta deste decreto na primeira sesión da comisión informativa respectiva que teña lugar.12º) Publicar a presente resolución no Boletín Oficial da Provincia da Coruña (BOP). O que se fai público no Boletín Oficial da Provincia (BOP) a teor do previsto no artigo 44 do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro (ROF). As Pontes de García Rodríguez, 11 de agosto de 2015 Antonio Alonso Román Alcalde en funcións (Decreto 1353/2015, do 30 de xullo; BOP do 06/08/2015)